CELEX: 32017D1583
Language: el
Date: 2017-09-01 00:00:00
Title: Απόφαση (ΕΕ) 2017/1583 της Επιτροπής, της 1ης Σεπτεμβρίου 2017, με την οποία ορίζεται, σύμφωνα την οδηγία 2006/7/ΕΚ του Ευρωπαϊκού Κοινοβουλίου και του Συμβουλίου, το EN ISO 17994:2014 ως το πρότυπο για την ισοδυναμία μικροβιολογικών μεθόδων [κοινοποιηθείσα υπό τον αριθμό C(2017) 5843]

19.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 239/34
            
         ΑΠΌΦΑΣΗ (ΕΕ) 2017/1583 ΤΗΣ ΕΠΙΤΡΟΠΉΣ
   της 1ης Σεπτεμβρίου 2017
   με την οποία ορίζεται, σύμφωνα την οδηγία 2006/7/ΕΚ του Ευρωπαϊκού Κοινοβουλίου και του Συμβουλίου, το EN ISO 17994:2014 ως το πρότυπο για την ισοδυναμία μικροβιολογικών μεθόδων
   
      
         [κοινοποιηθείσα υπό τον αριθμό C(2017) 5843]
      
   
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/7/ΕΚ του Ευρωπαϊκού Κοινοβουλίου και του Συμβουλίου, της 15ης Φεβρουαρίου 2006, σχετικά με τη διαχείριση της ποιότητας των υδάτων κολύμβησης και την κατάργηση της οδηγίας 76/160/ΕΟΚ (1), και ιδίως το άρθρο 15 παράγραφος 2 στοιχείο α),
   Εκτιμώντας τα ακόλουθα:
   
               (1)
            
            
               Με την απόφαση 2009/64/EΚ της Επιτροπής (2) ορίζεται το διεθνές πρότυπο ISO 17994:2004(E) «Ποιότητα του ύδατος — κριτήρια ισοδυναμίας μεταξύ μικροβιολογικών μεθόδων» ως το πρότυπο για την ισοδυναμία μικροβιολογικών μεθόδων για τους σκοπούς της οδηγίας 2006/7/EΚ.
            
         
               (2)
            
            
               Το πρότυπο ISO 17994:2004(E) είναι παρωχημένο και έχει τεχνικά επικαιροποιηθεί (π.χ. επικαιροποίηση της ορολογίας, σαφέστερες προδιαγραφές και προσθήκη ενός νέου παραρτήματος για τους τεχνικούς υπολογισμούς).
            
         
               (3)
            
            
               Συνεπώς, το πρότυπο ISO 17994:2004(E) έχει αντικατασταθεί από μια πιο πρόσφατη έκδοση, την έκδοση 17994:2014 «Ποιότητα νερού — Απαιτήσεις για τη σύγκριση της σχετικής ανάκτησης μικροοργανισμών μέσω δύο ποσοτικών μεθόδων». Αυτό το διεθνές πρότυπο έχει μεταφερθεί από την Ευρωπαϊκή Επιτροπή Τυποποίησης στο ευρωπαϊκό πρότυπο EN ISO 17994:2014. Κατά συνέπεια, ενδείκνυται να οριστεί το πρότυπο EN ISO 17994:2014 ως το πρότυπο για την ισοδυναμία μικροβιολογικών μεθόδων για τους σκοπούς της οδηγίας 2006/7/ΕΚ.
            
         
               (4)
            
            
               Ως εκ τούτου, η απόφαση 2009/64/ΕΚ θα πρέπει να καταργηθεί.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 16 παράγραφος 1 της οδηγίας 2006/7/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς του άρθρου 3 παράγραφος 9 της οδηγίας 2006/7/ΕΚ, το πρότυπο EN ISO 17994:2014 «Ποιότητα νερού — Απαιτήσεις για τη σύγκριση της σχετικής ανάκτησης μικροοργανισμών μέσω δύο ποσοτικών μεθόδων» ορίζεται ως το πρότυπο για την ισοδυναμία μικροβιολογικών μεθόδων.
   Άρθρο 2
   Η απόφαση 2009/64/ΕΚ καταργείται.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 1η Σεπτεμβρίου 2017.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 64 της 4.3.2006, σ. 37.
   
      (2)  Απόφαση 2009/64/EΚ της Επιτροπής, της 21ης Ιανουαρίου 2009, με την οποία ορίζεται, σύμφωνα την οδηγία 2006/7/ΕΚ του Ευρωπαϊκού Κοινοβουλίου και του Συμβουλίου, το EN ISO 17994:2004(E) ως το πρότυπο για την ισοδυναμία των μικροβιολογικών μεθόδων (ΕΕ L 23 της 27.1.2009, σ. 32).